De er ressourcestærke, veluddannede, og så har de indtaget de større danske byer, og i særlig grad København.

Med sig har de taget en kvælende småborgerlighed, som – om ikke før – eksploderer, når de bliver til småbørnsfamilier.

Man tåler ikke støj, skævheder, snavs, uforudsigelighed eller afvigelser af nogen art. Man tåler med andre ord ikke storbyen, hvorfor den naturligvis skal tæmmes, til den har lige så meget kant som et Linie 3-jubilæumsshow.